C 134/4

ET

Komisjoni teatis ohtlikkuse hindamise tulemuste ja ohu vähendamise strateegia kohta järgmiste ainete puhul: 2-nitrotolueen ja 2,4-dinitrotolueen

(EMPs kohaldatav tekst)

(2008/C 134/02)

Nõukogu 23. märtsi 1993. aasta määrusega (EMÜ) nr 793/93 olemasolevate ainete ohtlikkuse hindamise ja kontrolli kohta (1) on ette nähtud andmete teatamine, erinimekirja kandmine, ohtlikkuse hindamine ja vajaduse korral strateegia väljatöötamine sellistest ainetest tingitud ohu vähendamiseks.

Määruse (EMÜ) nr 793/93 raames on järgmised ühendid loetud eritähelepanu vajavateks ühenditeks, mida tuleb hinnata vastavalt komisjoni määrusele (EÜ) nr 2364/2000 (2) eritähelepanu vajavate ainete neljanda nimekirja kohta vastavalt määrusele (EMÜ) nr 793/93:

Osundatud määrustega referendiks määratud liikmesriik on lõpetanud kõnealustest ainetest inimesele ja keskkonnale tuleneva ohu hindamise vastavalt komisjoni 28. juuni 1994. aasta määrusele (EÜ) nr 1488/94, milles kehtestatakse registreeritud kemikaalide poolt inimesele ja keskkonnale põhjustatava ohtlikkuse hindamise põhimõtted (3), ja on vastavalt määrusele (EMÜ) nr 793/93 soovitanud strateegia ohu vähendamiseks.

Tervise- ja keskkonnariskide teaduskomiteega (SCHER) on konsulteeritud ja komitee on esitanud arvamuse referendi läbiviidud ohuhindamise kohta. Kõnealused arvamused on avaldatud teaduskomitee veebilehel.

Määruse (EMÜ) nr 793/93 artikli 11 lõikega 2 on nähtud ette, et ohuhindamise tulemused ja ohu vähendamiseks soovitatud strateegia kinnitatakse ühenduse tasandil ja avaldatakse komisjoni poolt. Käesolevas teatises ja komisjoni asjaomases soovituses 2008/405/EÜ (4) on esitatud ohuhindamise tulemused (5) ja strateegia eespool nimetatud ainetest tingitud ohu vähendamiseks.

Käesolevas teatises esitatud ohuhindamise tulemused ja ohu vähendamise strateegia on kooskõlas määruse (EMÜ) nr 793/93 artikli 15 lõike 1 alusel loodud komitee arvamusega.

(1) EÜT L 84, 5.4.1993, lk 1.

(2) EÜT L 273, 26.10.2000, lk 1.

(3) EÜT L 161, 29.6.1994, lk 3.

(4) ELT L 141, 31.5.2008.

(5) Põhjaliku ohuhindamisettekande ja selle kokkuvõtte võib leida Euroopa Kemikaalide Büroo veebilehelt:

http://ecb.jrc.it/existing-substances/

LISA

1. OSA

CASi nr: 88-72-2 Einecsi nr: 201-853-3 Struktuurivalem: Einecsi nimetus: 2-nitrotolueen IUPACi nimetus: 2-nitrotolueen Referent: Hispaania Liigitus (1): Kantserogeenne, kategooria 2; R45 Mutageenne, kategooria 2; R46 Reproduktiivtoksiline, kategooria 3; R62 Xn; R22 N; R51-53

Ohuhinnang (2) põhineb Euroopa Ühenduses toodetud või sinna imporditud aine elutsükliga seotud praegusel kasutusel, mida kirjeldatakse referentliikmesriigi poolt komisjonile esitatud ohuhindamisettekandes.

Kättesaadava teabe põhjal ohu hindamisel on leitud, et Euroopa Ühenduses kasutatakse 2-nitrotolueeni põllumajandus- ja sünteeskautšukikemikaalide, lõhkeainete, temperatuuritundlike värvainete, aso- ja väävlisisaldusega värvainete sünteesil ning paljude ühendite, sealhulgas naftakeemiasaaduste, pestitsiidide ja ravimite orgaanilisel sünteesil. 2-nitrotolueeni saadakse peamiselt tolueeni nitreerimisega ja kui see on saadud, siis kasutatakse seda suurtes kogustes o-toluidiini või 2,4-dinitrotolueeni tootmiseks.

Ainet ei ole ülitundlikkuse põhjustamise suhtes katsetatud ning seetõttu ei hinnata ohuhinnangus selle aspektiga seotud ohtu ühelegi kokkupuuterühmale. Kõnealust katset ei ole nõutud, kuna aine on tunnistatud künniseta kantserogeeniks, mille puhul tuleb rakendada ettevaatusmeetmeid, mis ei sõltu täiendavast teabest selle kohta, kas aine tekitab ülitundlikkust või mitte.

OHTUDE HINDAMINE

A. Inimeste tervis

TÖÖTAJAID

ähvardava ohu hindamisel tehti järeldus,

et on vaja erimeetmeid ohtude piiramiseks tootmise ja edasise töötlemise ajal. Selles järelduses arvestatakse, et

— sissehingamisel ja kokkupuutel nahaga võib aine toimida mutageeni ja kantserogeenina;

— nahaga kokkupuutumisel võib avalduda aine kordusdoosi mürgisus ja paljunemisvõimet kahjustav mürgisus (viljakust kahjustav ja arenguhäireid põhjustav mürgisus).

TARBIJAID

ähvardava ohu hindamisel tehti järeldus,

et praegu ei ole vaja lisateavet ja/või lisakatseid ega täiendavaid ohu vähendamise meetmeid lisaks juba kohaldatavatele meetmetele. Selles järelduses arvestatakse, et

— tarbijad kõnealuse ainega eeldatavasti kokku ei puutu.

KESKKONNA KAUDU INIMESI

ähvardava ohu hindamisel tehti järeldus,

et ohu vähendamiseks on vaja erimeetmeid. Selles järelduses arvestatakse, et

— aine tootmise ja edasise töötlemisega seotud sissehingamisel ja allaneelamisel võib aine toimida ühes tootmiskohas kantserogeenina ja avaldada mutageenset toimet kõigis tootmiskohtades ning kogu piirkonnas.

INIMESTE TERVIST (füüsikaliste ja keemiliste omaduste kaudu)

ähvardava ohu hindamisel tehti järeldus,

et praegu ei ole vaja lisateavet ja/või lisakatseid ega täiendavaid ohu vähendamise meetmeid lisaks juba kohaldatavatele meetmetele. Selles järelduses arvestatakse, et

— ohuhinnangu kohaselt ohtu karta ei ole; kohaldatavaid ohu vähendamise meetmeid peetakse piisavateks.

B. Keskkond

VÄLISÕHKU, VEEÖKOSÜSTEEMI (sealhulgas reoveepuhasti mikroorganisme ning setteid) ja MAISMAAÖKOSÜSTEEMI

ähvardava ohu hindamisel tehti järeldus,

et praegu ei ole vaja lisateavet ja/või lisakatseid ega täiendavaid ohu vähendamise meetmeid lisaks juba kohaldatavatele meetmetele. Selles järelduses arvestatakse, et

— ohuhinnangu kohaselt eespool nimetatud keskkonnaosadele ohtu karta ei ole; kohaldatavaid ohu vähendamise meetmeid peetakse piisavateks.

REOVEEPUHASTI MIKROORGANISME

ähvardava ohu hindamisel tehti järeldus,

et praegu ei ole vaja lisateavet ja/või lisakatseid ega täiendavaid ohu vähendamise meetmeid lisaks juba kohaldatavatele meetmetele. Selles järelduses arvestatakse, et

— ohuhinnangu kohaselt eespool nimetatud keskkonnaosadele ohtu karta ei ole; kohaldatavaid ohu vähendamise meetmeid peetakse piisavateks.

OHU VÄHENDAMISE STRATEEGIA

TÖÖTAJATE puhul

Kohaldatakse ühenduses praegu kehtivaid töötajate kaitset käsitlevaid õigusakte, mis üldise arvamuse kohaselt loovad piisava raamistiku selle aine ohtliku mõju vajalikuks vähendamiseks.

KESKKONNA KAUDU OHUSTATUD INIMESTE puhul

Olemasolevaid õiguslikke meetmeid keskkonna kaudu ainega kokkupuutuvate inimeste kaitsmiseks, eelkõige nõukogu direktiivi 2008/1/EÜ (3) sätteid, peetakse piisavaks, et vältida kindlakstehtud ohtu.

2. OSA

CASi nr: 121-14-2 Einecsi nr: 204-450-0 Struktuurivalem: Einecsi nimetus: 2,4-dinitrotolueen IUPACi nimetus: 1,3-dinitro-4-metüülbenseen Referent: Hispaania Liigitus (4): Kantserogeenne, kategooria 2: R45 Mutageenne, kategooria 3; R68 Reproduktiivtoksiline, kategooria 3: R62 T: R23/24/25 Xn: R48/22 N: R51-53

Ohuhinnang (2) põhineb Euroopa Ühenduses toodetud või sinna imporditud aine elutsükliga seotud praegusel kasutusel, mida kirjeldatakse referentliikmesriigi poolt komisjonile esitatud ohuhindamisettekandes.

Kättesaadava teabe põhjal ohu hindamisel on leitud, et Euroopa Ühenduses kasutatakse 2,4-dinitrotolueeni keemilise vahesaadusena tolueen-2,4-diisotsüanaadi tootmisel tolueen-2,4-diamiinist. See kasutusviis moodustab umbes 99 % 2,4-dinitrotolueeni kogu kasutusest.

OHTUDE HINDAMINE

A. Inimeste tervis

TÖÖTAJAID

ähvardava ohu hindamisel tehti järeldus,

et ohu vähendamiseks on vaja erimeetmeid. Selles järelduses arvestatakse järgmist:

— kõigi kõnealuse ainega töötajate puhul võib aine nahalesattumisel ja sissehingamisel avalduda selle mutageenne ja kantserogeenne toime;

— lõhkeainete valmistamise ja kasutamisega seotud kokkupuutumisel nahaga võib avalduda kordusdoosi mürgisus ja paljunemisvõimet kahjustav mürgisus (viljakust kahjustav mürgisus);

— lõhkeainete valmistamise ja kasutamisega seotud sissehingamisel võib avalduda kordusdoosi mürgisus ja paljunemisvõimet kahjustav mürgisus (viljakust kahjustav mürgisus).

TARBIJAID

ähvardava ohu hindamisel tehti järeldus,

et praegu ei ole vaja lisateavet ja/või lisakatseid ega täiendavaid ohu vähendamise meetmeid lisaks juba kohaldatavatele meetmetele. Selles järelduses arvestatakse, et

— tarbijad kõnealuse ainega eeldatavasti kokku ei puutu.

KESKKONNA KAUDU INIMESI

ähvardava ohu hindamisel tehti järeldus,

et ohu vähendamiseks on vaja erimeetmeid. Selles järelduses arvestatakse, et

— kõigi kõnealuse ainega töötajate puhul võib aine sissehingamisel ja allaneelamisel avalduda selle mutageenne ja kantserogeenne toime.

Ohtu ei saa välistada ühegi kokkupuuteviisi puhul, kuna aine on liigitatud künniseta kantserogeeniks. Tuleb kaaluda olemasolevate kontrollimeetmete tõhusust ning täiendavate erimeetmete võimalikkust ja kasutatavust. Ohuhinnangu kohaselt on oht siiski juba praegu väike. Seda tuleb arvestada olemasolevate kontrollimeetmete piisavuse ning edasiste ohu vähendamise erimeetmete teostatavuse ja rakendatavuse kaalumisel.

INIMESTE TERVIST (füüsikaliste ja keemiliste omaduste kaudu)

ähvardava ohu hindamisel tehti järeldus,

et praegu ei ole vaja lisateavet ja/või lisakatseid ega täiendavaid ohu vähendamise meetmeid lisaks juba kohaldatavatele meetmetele. Selles järelduses arvestatakse, et

— ohuhinnangu kohaselt ohtu karta ei ole; kohaldatavaid ohu vähendamise meetmeid peetakse piisavateks.

B. Keskkond

VÄLISÕHKU ja MAISMAAÖKOSÜSTEEMI

ähvardava ohu hindamisel tehti järeldus,

et praegu ei ole vaja lisateavet ja/või lisakatseid ega täiendavaid ohu vähendamise meetmeid lisaks juba kohaldatavatele meetmetele. Selles järelduses arvestatakse, et

— ohuhinnangu kohaselt eespool nimetatud keskkonnaosadele ohtu karta ei ole; kohaldatavaid ohu vähendamise meetmeid peetakse piisavateks.

VEEÖKOSÜSTEEMI (sealhulgas setteid)

ähvardava ohu hindamisel tehti järeldus,

et ohtu on vaja vähendada; arvesse võetakse ka praegu kohaldatavaid ohu vähendamise meetmeid.

Ohuhinnangu kohaselt on vaja vähendada ohtu veekeskkonnale ja põhjasetetes elavatele organismidele ühes tootmiskohas. Kõik pinnavete kaitseks võetavad meetmed vähendavad eeldatavasti ka ohtu setetele.

REOVEEPUHASTI MIKROORGANISME

ähvardava ohu hindamisel tehti järeldus,

et praegu ei ole vaja lisateavet ja/või lisakatseid ega täiendavaid ohu vähendamise meetmeid lisaks juba kohaldatavatele meetmetele. Selles järelduses arvestatakse, et

— ohuhinnangu kohaselt ohtu karta ei ole; kohaldatavaid ohu vähendamise meetmeid peetakse piisavateks.

OHU VÄHENDAMISE STRATEEGIA

TÖÖTAJATE puhul

Kohaldatakse ühenduses praegu kehtivaid töötajate kaitset käsitlevaid õigusakte, mis üldise arvamuse kohaselt loovad piisava raamistiku selle aine ohtliku mõju vajalikuks vähendamiseks.

KESKKONNA KAUDU OHUSTATUD INIMESTE puhul

Olemasolevaid õiguslikke meetmeid keskkonna kaudu ainega kokkupuutuvate inimeste kaitsmiseks, eelkõige direktiivi 2008/1/EÜ sätteid, peetakse piisavaks, et vältida kindlakstehtud ohtusid.

KESKKONNA puhul

Lubade andmise ja järelevalve hõlbustamiseks direktiivi 2008/1/EÜ (saastuse kompleksse vältimise ja kontrolli kohta) alusel tuleks 2,4-dinitrotolueen võtta parima võimaliku tehnika suuniste väljatöötamise kavasse.

(1) Kõnealust keemilist ainet ei ole praegu direktiivi 67/548/EMÜ I lisas. Aine liigitus on kehtestatud komisjoni 29. aprilli 2004. aasta direktiiviga 2004/73/EÜ, millega kohandatakse kahekümne üheksandat korda tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigusnormide ühtlustamise kohta (ELT L 152, 30.4.2004, lk 1, parandus: ELT L 216, 16.6.2004, lk 3).

(2) Põhjaliku ohuhindamisettekande ja selle kokkuvõtte võib leida Euroopa Kemikaalide Büroo veebilehelt:

http://ecb.jrc.it/existing-substances/

(3) ELT L 24, 29.1.2008, lk 8.

(4) Aine liigitus on kehtestatud komisjoni 29. aprilli 2004. aasta direktiiviga 2004/73/EÜ, millega kohandatakse kahekümne üheksandat korda tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigusnormide ühtlustamise kohta (ELT L 152, 30.4.2004, lk 1, parandus: ELT L 216, 16.6.2004, lk 3).